റേഷന് വ്യാപാരികള് സെക്രട്ടേറിയറ്റ് ധര്ണ നടത്തി പത്തനംതിട്ട: ഓള് കേരള റേഷന് ഡീലേഴ്സ് അസോസിയേഷന് സംസ്ഥാന കമ്മിറ്റിയുടെ ആഹ്വാനപ്രകാരം ജില്ലയിലെ റേഷന് വ്യാപാരികള് തിരുവനന്തപുരം സെക്രട്ടേറിയറ്റ് പടിക്കല് ധര്ണ നടത്തി. ധര്ണ അടൂര് പ്രകാശ് എംപി ഉദ്ഘാടനം ചെയ്തു. വര്ക്കിംഗ് പ്രസിഡന്റ് എസ്. മുരളീധരന് അധ്യക്ഷത വഹിച്ചു. സംസ്ഥാന വൈസ് പ്രസിഡന്റ് ജോണ്സണ് വിളവിനാല്, സംസ്ഥാന ഭാരവാഹികളായ ഇ. അബൂബക്കര് ഹാജി, ജോസ് കാവനാട്, എം. ആര്. ഉണ്ണിക്കൃഷ്ണന്, ജില്ലാ സെക്രട്ടറി ജോര്ജ് വട്ടക്കാവ്, ജില്ലാ ഭാരവാഹികളായ ബാബു കുളത്തിങ്കല്, കെന്നഡി തോമസ്, ജയസേനന്,ചെങ്ങറ കുഞ്ഞുമോന്, ജിജി ഓലിക്കല്, വിജയ് വര്മ, സുരേന്ദ്രന് മല്ലപ്പള്ളി, തോമസ് ഏബ്രഹാം എന്നിവര് പ്രസംഗിച്ചു. 11 മാസം വിതരണം ചെയ്ത ഭക്ഷ്യക്കിറ്റിന്റെ കമ്മീഷന് അനുവദിക്കുക, കോവിഡ് ബാധിച്ച് മരിച്ച 60 റേഷന് വ്യാപാരികളുടെയും സെയില്സ്മാന്മാരുടെയും കുടുംബങ്ങള്ക്ക് സഹായധനം നല്കുക, ആശ്രിതര്ക്ക് റേഷന് കടകള് അനുവദിക്കുക തുടങ്ങിയ ആവശ്യങ്ങളുന്നയിച്ച് റേഷന് ഡീലേഴ്സ് അസോസിയേഷന് നടത്തിവരുന്ന റിലേ സത്യഗ്രഹത്തിന്റെ ഭാഗമായാണ് ജില്ലാ കമ്മിറ്റി സെക്രട്ടേറിയറ്റ് പടിക്കല് ധര്ണയില് പങ്കെടുത്തത്.